देश में छह श्रेणियों में विभाजित 3,600 से ज्‍यादा उच्‍च शिक्षा संस्‍थानों द्वारा जमा कराये गये आंकड़ों के विस्‍तृत विश्‍लेषण और सत्‍यापन के बाद यह रैंकिंग की गई है। इस रैंकिंग में भारतीय दृष्टिकोण का अनुसरण किया गया है, जहां संस्‍थान का आकलन शिक्षण, अनुसंधान, सामूहिक पद्धति और व्‍यावसायिक निष्‍पादन, क्रमिक निष्‍कर्षों, नौकरियों, पहुंच और समावेशी कार्रवाई तथा समकक्ष समूह की धारणा सहित मानकों के आधार पर किया जाता है।